
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 117 
                                                                din 27 mai 2021
privind încetarea unui contract de închiriere teren

pentru amenajare terasă sezonieră de alimentație publică
Consiliul Local al Municipiului Sighişoara, întrunit în ședință ordinară,

                 

Luând act de proiectul de hotărâre, înregistrat cu nr. 14.350/20.05.2021 şi la Consiliul Local Sighișoara cu nr. 14.516/20.05.2021, de referatul de aprobare, înregistrat cu nr. 14.353/20.05.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighişoara cu nr. 13.872/17.05.2021, formulată de domnul Florea Ioan, în calitate de administrator al S.C. Alexandra 2014 S.R.L., cu referire la încetarea contractului de închiriere nr. 37/26.03.2021, având ca obiect terenul situat în Municipiul Sighișoara, str. Dumbravei, nr. 60, în suprafață de 41,25 mp., închiriat în scopul amenajării unei terase sezoniere de alimentație publică;

Având în vedere clauzele din contractul de închiriere nr. 37/26.03.2021;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 14.351/20.05.2021, prin care se propune încetarea unui contract de închiriere teren pentru amenajare terasă sezonieră de alimentație publică;
               Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                H O T Ă R Ă Ş T E:
Art. 1. Se aprobă încetarea contractului de închiriere nr. 37/26.03.2021, încheiat între Municipiul Sighișoara și S.C. Alexandra 2014 S.R.L., având ca obiect terenul situat în Municipiul Sighișoara, str. Dumbravei, nr. 60, în suprafață de 41,25 mp., închiriat în scopul amenajării unei terase sezoniere de alimentație publică.

(2) Chiriașul este obligat să predea în termen de 10 zile de la data adoptării prezentei, bunul închiriat, liber de orice sarcini, încheindu-se în acest sens un proces - verbal de predare - primire.
Art. 2. Prezenta hotărâre se va comunica domnului Florea Ioan, în calitate de administrator al S.C. Alexandra 2014 S.R.L., cu sediul social în Municipiul Sighișoara, str. Nicolae Filipescu, nr. 13.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică, Biroul Juridic și Serviciul Public Poliția Locală din cadrul Municipiului Sighişoara.
Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Buzogany Erzsebet         
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;

  1 ex. Biroul Juridic;

  1 ex. Compartimentul  Disciplina în Construcții – Direcţia Arhitect Șef;

  1 ex. Serviciul Public Poliția Locală;
  1 ex. domnul Florea Ioan, în calitate de administrator al S.C. Alexandra 2014 S.R.L.
15 ex.  

B.A. 
